Document ID: 31994R1222

ΚΑΝΟΝΙΣΜΟΣ (ΕΚ) αριθ. 1222/94 ΤΗΣ ΕΠΙΤΡΟΠΗΣ της 30ής Μαΐου 1994 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 περί θεσπίσεως καθεστώτος εμπορικών συναλλαγών που εφαρμόζεται για ορισμένα εμπορεύματα που προκύπτουν από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο,
Εκτιμώντας:
ότι οι κανονισμοί περί κοινής οργανώσεως αγοράς στους τομείς του γάλακτος και των γαλακτοκομικών προϊόντων, των αυγών, του ρυζιού, της ζάχαρης και των σιτηρών προβλέπουν ότι, εφόσον είναι αναγκαίο για να καταστεί δυνατή η εξαγωγή των σχετικών γεωργικών προϊόντων υπό μορφή ορισμένων μεταποιημένων εμπορευμάτων μη υπαγομένων στο παράρτημα ΙΙ της συνθήκης με βάση τις τιμές των προϊόντων αυτών στη διεθνή αγορά, η διαφορά μεταξύ αυτών των τιμών στην Κοινότητα μπορεί να καλύπτεται με επιστροφές κατά την εξαγωγή-
ότι ο κανονισμός (ΕΟΚ) αριθ. 3035/80 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 776/94 (3), καθορίζει για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, τους γενικούς κανόνες για τη χορήγηση επιστροφών κατά την εξαγωγή και τα κριτήρια για τον καθορισμό του ύψους των- ότι οι κανόνες που έχουν θεσπιστεί από τον εν λόγω κανονισμό μπορούν να διατηρηθούν στο σύνολό τους προτού διενεργηθεί ευρύτερη αναθεώρηση του καθεστώτος-
ότι πρέπει, ωστόσο, να γίνουν τώρα ορισμένες τροποποιήσεις του καθεστώτος-
ότι τα εν λόγω εμπορεύματα μπορούν να παραχθούν είτε απευθείας από προϊόντα βάσεως, είτε από προϊόντα τα οποία προέρχονται από τη μεταποίησή τους ή, ακόμη, από προϊόντα τα οποία εξομοιώνονται με μία από τις κατηγορίες αυτές- ότι και για τις δύο αυτές περιπτώσεις πρέπει να καθοριστούν κανόνες για τον καθορισμό του ποσού της επιστροφής κατά την εξαγωγή-
ότι, ελλείψει αποδείξεων ως προς το ότι τα προς εξαγωγή εμπορεύματα δεν επωφελήθηκαν της επιστροφής κατά την παραγωγή που εφαρμόζεται βάσει του κανονισμού (ΕΟΚ) αριθ. 1722/93 της Επιτροπής της 30ής Ιουνίου 1993 περί λεπτομερών κανόνων εφαρμογής των κανονισμών (ΕΟΚ) αριθ. 1766/92 και (ΕΟΚ) αριθ. 1418/76 του Συμβουλίου όσον αφορά τις σχετικά με τα καθεστώτα επιστροφές στην παραγωγή στους τομείς σιτηρών και του ρυζιού, αντιστοίχως (4) ή βάσει του κανονισμού (ΕΟΚ) αριθ. 1010/86 του Συμβουλίου της 25ης Μαρτίου 1986 σχετικά με τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα της χημικής βιομηχανίας (5), όπως τροποποιήθηκε τελευταία από τον κανονισμό (ΕΟΚ) αριθ. 464/91 της Επιτροπής (6), πρέπει να προβλεφθεί η αφαίρεση του ποσού της επιστροφής κατά την εξαγωγή από το ποσό της προαναφερθείσας επιστροφής κατά την παραγωγή που εφαρμόζεται την ημέρα παραλαβής της δηλώσεως εξαγωγής- ότι το καθεστώς αυτό είναι το μόνο που επιτρέπει την απομάκρυνση κάθε κινδύνου απάτης-
ότι με τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 περί της προπληρωμής των επιστροφών κατά την εξαγωγή για τα γεωργικά προϊόντα (7), όπως τροποποιήθηκε από τον κανονισμό (ΕΟΚ) αριθ. 2026/83 (8), και με τον κανονισμό (ΕΟΚ) αριθ. 3665/87 της Επιτροπής της 27ης Νοεμβρίου 1987 σχετικά με τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (9), όπως τροποποιήθηκε τελευταία από τον κανονισμό (ΕΟΚ) αριθ. 2805/93 (10), θεσπίζεται καθεστώς προκαταβολικών πληρωμών των επιστροφών κατά την εξαγωγή το οποίο πρέπει να ληφθεί υπόψη κατά την προσαρμογή των επιστροφών κατά την εξαγωγή-
ότι πρέπει να δοθεί στις εξαγωγικές επιχειρήσεις η δυνατότητα να γνωρίζουν εγκαίρως το ποσό της επιστροφής την οποία μπορούν να δικαιούνται- ότι για το σκοπό αυτό, με την επιφύλαξη των διατάξεων του άρθρου 17 του κανονισμού (ΕΟΚ) αριθ. 804/68 του Συμβουλίου (11), όπως τροποποιήθηκε τελευταία από τον κανονισμό (ΕΚ) αριθ. 230/94 (12), και των αντίστοιχων άρθρων των άλλων κανονισμών περί κοινής οργανώσεως αγοράς, το ποσό αυτό πρέπει να καθορίζεται για χρονικό διάστημα ενός μηνός-
ότι ο κανονισμός (ΕΟΚ) αριθ. 1760/83 της Επιτροπής της 29ης Ιουνίου 1983 περί θεσπίσεως των ειδικών λεπτομερειών εφαρμογής των του καθεστώτος πιστοποιητικών προκαθορισμού για ορισμένα γεωργικά προϊόντα που εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης και περί παρεκκλίσεως από τον κανονισμό (ΕΟΚ) αριθ. 2730/79 όσον αφορά την καταβολή της επιστροφής για το βούτυρο (13), όπως τροποποιήθηκε τελευταία από τον κανονισμό (ΕΟΚ) αριθ. 888/93 (14), καθορίζει ήδη τους ειδικούς κανόνες που είναι αναγκαίοι για το καθεστώς των πιστοποιητικών προκαθορισμού και οι οποίοι επιτρέπουν στις επιχειρήσεις να προγραμματίζουν τις εξαγωγές τους-
ότι το ποσοστό σε γεωργικά προϊόντα που εμπεριέχεται στα περισσότερα εξαγόμενα εμπορεύματα ποικίλλει σε μεγάλο βαθμό- ότι, κατά συνέπεια, πρέπει το ποσό της επιστροφής να καθορίζεται βάσει των ποσοτήτων των εν λόγω προϊόντων που χρησιμοποιούνται πράγματι για την παρασκευή των εξαγόμενων εμπορευμάτων- ότι, εντούτοις, για ορισμένα εμπορεύματα απλής και σχετικά σταθερής συνθέσεως, πρέπει, προς απλοποίηση της διοικητικής διαδικασίας, το ποσό της επιστροφής να καθορίζεται βάσει κατ' αποκοπή ποσοτήτων γεωργικών προϊόντων-
ότι πρέπει να προβλεφθεί σύστημα ελέγχου βασιζόμενο στην αρχή ότι ο εξαγωγέας πρέπει να δηλώνει στις αρμόδιες αρχές, για κάθε εξαγωγή, τις ποσότητες των προϊόντων που χρησιμοποιήθηκαν για την παρασκευή των εξαγόμενων εμπορευμάτων- ότι επαφίεται στις αρμόδιες αρχές να λαμβάνουν τα μέτρα που κρίνουν αναγκαία προς επαλήθευση της ακρίβειας της δηλώσεως αυτής-
ότι πολλά εμπορεύματα, τα οποία παρασκευάζονται από συγκεκριμένη επιχείρηση υπό τεχνικές συνθήκες σαφώς καθορισμένες και με σταθερά χαρακτηριστικά και ποιότητα, αποτελούν αντικείμενο τακτικών εξαγωγών- ότι, για την απλούστευση των διατυπώσεων εξαγωγής, πρέπει να εφαρμόζεται για τα εν λόγω εμπορεύματα απλοποιημένη διαδικασία ελέγχου, βάσει της οποίας ο κατασκευαστής κοινοποιεί στις αρμόδιες αρχές τις πληροφορίες που οι αρχές αυτές κρίνουν αναγκαίες όσον αφορά με τις συνθήκες παρασκευής των εμπορευμάτων αυτών-
ότι δεν είναι πάντοτε δυνατόν για τον εξαγωγέα εμπορευμάτων, ιδίως αν δεν είναι ο ίδιος ο παραγωγός τους, να γνωρίζει με ακρίβεια τις ποσότητες των γεωργικών προϊόντων που χρησιμοποιήθηκαν για τα οποία να μπορεί να ζητήσει τη χορήγηση επιστροφής- ότι, ως εκ τούτου, ο εν λόγω εξαγωγέας δεν μπορεί πάντοτε να καταρτίσει τη δήλωση των ποσοτήτων αυτών- ότι πρέπει, κατά συνέπεια, να προβλέψει, επικουρικώς, σύστημα υπολογισμού της επιστροφής, την εφαρμογή του οποίου να μπορεί να ζητήσει ο ενδιαφερόμενος για περιορισμένο αριθμό εμπορευμάτων με βάση τη χημική ανάλυση των εμπορευμάτων αυτών και σύμφωνα με πίνακα αντιστοιχίας ο οποίος καταρτίζεται ειδικά για το σκοπό αυτό- ότι, εξάλλου, οι αρμόδιες για την επαλήθευση της δηλώσεως του εξαγωγέα αρχές ενδέχεται να μην διαθέτουν, στη μία ή στην άλλη περίπτωση, επαρκή στοιχεία για την αποδοχή της δηλώσεως αυτής- ότι οι καταστάσεις αυτές είναι δυνατόν να προκύψουν ιδίως όταν τα προς εξαγωγή εμπορεύματα έχουν παρασκευασθεί σε κράτος μέλος διαφορετικό από εκείνο από το οποίο εξάγονται- ότι, συνεπώς, πρέπει οι αρμόδιες αρχές του κράτους μέλους από το οποίο πραγματοποιείται η εξαγωγή να είναι σε θέση, αν παραστεί ανάγκη, να λαμβάνουν απευθείας από τις αρμόδιες αρχές των άλλων κρατών μελών όλα τα στοιχεία σχετικά με τις συνθήκες παρασκευής των εμπορευμάτων, τα οποία οι αρχές αυτές έχουν στη διάθεσή τους-
ότι ο κανονισμός (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου και την χορήγηση ενίσχυσης στο βούτυρο και στο συμπυκνωμένο βούτυρο που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (15), όπως τροποποιήθηκε τελευταία από τον κανονισμό (ΕΚ) αριθ. 3049/93 (16), επιτρέπει την παράδοση, στις βιομηχανίες που παρασκευάζουν ορισμένα εμπορεύματα, βουτύρου και κρέμας σε μειωμένη τιμή- ότι αυτό πρέπει να ληφθεί υπόψη για τα εμπορεύματα που δικαιούνται επιστροφής η οποία καθορίζεται βάσει αναλύσεως-
ότι ο κανονισμός (ΕΟΚ) αριθ. 3665/87 θεσπίζει τις κοινές λεπτομέρειες που εφαρμόζονται στις εξαγωγές γεωργικών προϊόντων που δικαιούνται επιστροφής- ότι οι λεπτομέρειες αυτές εφαρμόζονται επίσης σε γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης- ότι ο κανονισμός αυτός καθορίζει, κυρίως, τις λεπτομέρειες για την υποβολή των αιτήσεων επιστροφής-
ότι είναι επιθυμητό να εξασφαλιστεί η ομοιόμορφη εφαρμογή σε όλη την Κοινότητα των διατάξεων σχετικά με τη χορήγηση των επιστροφών στον τομέα των εμπορευμάτων που δεν υπάγονται στο παράρτημα ΙΙ της συνθήκης- ότι, για το σκοπό αυτό, πρέπει κάθε κράτος μέλος να ενημερώνει, μέσω της Επιτροπής, τα άλλα κράτη μέλη σχετικά με τα μέσα ελέγχου που εφαρμόζονται στο έδαφός του και τους διάφορους τύπους των εξαγόμενων εμπορευμάτων-
ότι, για να εξασφαλιστεί η ορθή εφαρμογή των διατάξεων των κανονισμών περί κοινής οργανώσεως αγοράς που αφορούν τη χορήγηση των επιστροφών κατά την εξαγωγή, είναι σκόπιμο να εξαιρεθούν από τη χορήγηση επιστροφών προϊόντα προελεύσεως τρίτων χωρών που χρησιμοποιούνται για την παρασκευή εμπορευμάτων τα οποία εξάγονται αφού έχουν προηγουμένως τεθεί σε ελεύθερη κυκλοφορία στην Κοινότητα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των Επιτροπών διαχείρισης για τα οριζόντια θέματα που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο παρών κανονισμός θεσπίζει τους κοινούς λεπτομερείς κανόνες εφαρμογής του συστήματος για τη χορήγηση επιστροφών κατά την εξαγωγή των προϊόντων βάσεως τα οποία περιλαμβάνονται στο παράρτημα Α (που καλούνται στο εξής "προϊόντα βάσεως"), των προϊόντων που προέρχονται από τη μεταποίησή τους ή των προϊόντων που εξομοιώνονται με μία από τις δύο αυτές κατηγορίες σύμφωνα με τις διατάξεις της παραγράφου 2, εφόσον τα διάφορα αυτά προϊόντα εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης και τα οποία, ανάλογα με την περίπτωση, απαριθμούνται:
- στο παράρτημα του κανονισμού (ΕΟΚ) αριθ. 804/68,
- στο παράρτημα Ι του κανονισμού (ΕΟΚ) αριθ. 2771/75 του Συμβουλίου (17),
- στο παράρτημα Β του κανονισμού (ΕΟΚ) αριθ. 1418/76 του Συμβουλίου (18),
- στο παράρτημα Ι του κανονισμού (ΕΟΚ) αριθ. 1785/81 του Συμβουλίου (19),
- στο παράρτημα Β του κανονισμού (ΕΟΚ) αριθ. 1766/92 του Συμβουλίου (20).
Τα εν λόγω εμπορεύματα, τα οποία περιλαμβάνονται στα παραρτήματα Β και Γ του παρόντος κανονισμού, καλούνται στο εξής "εμπορεύματα".
2. Για την εφαρμογή του παρόντος κανονισμού:
α) - το άμυλο του κωδικού ΣΟ 1108 13, το οποίο λαμβάνεται απευθείας από γεώμηλα, με την εξαίρεση των υποπροϊόντων,
- το άμυλο των κωδικών ΣΟ 1108 14 και 1108 19 90, από ρίζες και κονδύλους του κωδικού ΣΟ 0714,
- το άλευρο και σιμιγδάλι του κωδικού ΣΟ 1106 20,
εξομοιώνονται με το άμυλο αραβοσίτου του κωδικού ΣΟ 1108 12-
β) ο μη συμπυκνωμένος ορός γάλακτος των κωδικών ΣΟ 0404 10 48 έως 62, έστω και κατεψυγμένος, εξομοιώνεται με τον ορό γάλακτος σε σκόνη που ανταποκρίνεται στον ορισμό του προϊόντος οδηγού της ομάδας αριθ. 1 που περιλαμβάνεται στο παράρτημα του κανονισμού (ΕΟΚ) αριθ. 2915/79 του Συμβουλίου (22)-
γ) - το γάλα και τα γαλακτοκομικά προϊόντα των κωδικών ΣΟ 0403 10 22, 0403 90 51, 0404 90 11 και 0404 90 31, μη συμπυκνωμένα και χωρίς προσθήκη ζάχαρης ή άλλων γλυκαντικών ουσιών, έστω και κατεψυγμένα, με περιεκτικότητα κατά βάρος σε λιπαρές ουσίες προερχόμενες από το γάλα κατώτερης ή ίσης του 0,1 %,
- το γάλα και τα γαλακτοκομικά προϊόντα των κωδικών ΣΟ 0403 10 02, 0403 90 11, 0404 90 11 και 0404 90 31, σε σκόνη, σε κόκκους ή σε άλλη στερεή μορφή χωρίς προσθήκη ζάχαρης ή άλλων γλυκαντικών ουσιών, με περιεχόμενες από το γάλα κατώτερης του 1,5 %,
εξομοιώνονται με το γάλα σε σκόνη που ανταποκρίνεται στον ορισμό του προϊόντος οδηγού της ομάδας αριθ. 2, που περιλαμβάνεται στο παράρτημα του κανονισμού (ΕΟΚ) αριθ. 2915/79-
δ) - το γάλα, η κρέμα γάλακτος (ανθόγαλα) και τα γαλακτοκομικά προϊόντα των κωδικών ΣΟ 0403 10 22, 0403 90 51, 0403 10 24, 0403 90 53, 0404 90 11, 0404 90 13, 0404 90 31 και 0404 90 33, μη συμπυκνωμένα, χωρίς προσθήκη ζάχαρης ή άλλων γλυκαντικών ουσιών, με περιεκτικότητα κατά βάρος σε λιπαρές ουσίες προερχόμενες από το γάλα ανώτερης του 0,1 % και κατώτερης ή ίσης του 6 %,
- το γάλα, η κρέμα γάλακτος (ανθόγαλα) και τα γαλακτοκομικά προϊόντα των κωδικών ΣΟ 0403 10 04, 0403 10 06, 0403 90 13, 0403 90 19, 0404 90 13, 0404 90 19, 0404 90 33 και 0404 90 39, σε σκόνη, σε κόκκους ή σε άλλη στερεή μορφή, χωρίς προσθήκη ζάχαρης ή άλλων γλυκαντικών ουσιών, με περιεκτικότητα κατά βάρος σε λιπαρές ουσίες προερχόμενες από το γάλα ίσης ή ανώτερης του 1,5 % και κατώτερης του 40 %,
εξομοιώνονται με το γάλα σε σκόνη που ανταποκρίνεται στον ορισμό του προϊόντος οδηγού της ομάδας 3 που περιλαμβάνεται στο παράρτημα του κανονισμού (ΕΟΚ) αριθ. 2915/79-
ε) - το γάλα, η κρέμα γάλακτος (ανθόγαλα) και τα γαλακτοκομικά προϊόντα των κωδικών ΣΟ 0403 10 26, 0403 90 59, 0404 90 13, 0404 90 19, 0404 90 33 και 0404 90 39, μη συμπυκνωμένα, χωρίς προσθήκη ζάχαρης ή άλλων γλυκαντικών ουσιών, με περιεκτικότητα κατά βάρος σε λιπαρές ουσίες προερχόμενες από το γάλα ανώτερης του 6 %,
- το γάλα, η κρέμα γάλακτος (ανθόγαλα) και τα γαλακτοκομικά προϊόντα των κωδικών ΣΟ 0403 10 06, 0403 90 19, 0404 90 19 και 0404 90 39, σε σκόνη, σε κόκκους ή σε άλλη στερεή μορφή, χωρίς προσθήκη ζάχαρης ή άλλων γλυκαντικών ουσιών, με περιεκτικότητα κατά βάρος σε λιπαρές ουσίες προερχόμενες από το γάλα ίσης ή ανώτερης του 40 %,
- το βούτυρο και οι άλλες λιπαρές ουσίες του γάλακτος, περιεκτικότητας κατά βάρος σε λιπαρές ουσίες προερχόμενς από το γάλα διαφορετικής από 82 % αλλά ίσης ή ανώτερης του 62 %,
εξομοιώνονται με το βούτυρο που ανταποκρίνεται στον ορισμό του προϊόντος οδηγού της ομάδας αριθ. 6, που περιλαμβάνεται στο παράρτημα του κανονισμού (ΕΟΚ) αριθ. 2915/79-
στ) - το γάλα, η κρέμα γάλακτος (ανθόγαλα) και τα γαλακτοκομικά προϊόντα των κωδικών ΣΟ 0403 10 22 έως 0403 20 26, των κωδικών ΣΟ 0403 90 51 έως 0403 90 59 και των κωδικών ΣΟ 0404 90 11 έως 0404 90 39, συμπυκνωμένα, με εξαίρεση τα προϊόντα σε σκόνη, σε κόκκους ή σε άλλη στερεή μορφή, χωρίς την προσθήκη ζάχαρης ή άλλων γλυκαντικών ουσιών και
- το τυρί,
εξομοιώνονται με:
i) το γάλα με σκόνη που ανταποκρίνεται στον ορισμό του προϊόντος οδηγού της ομάδας αριθ. 2, που περιλαμβάνεται στο παράρτημα του κανονισμού (ΕΟΚ) αριθ. 2915/79 όσον αφορά το μη λιπαρό τμήμα της περιεκτικότητας κατά βάρος σε ξηρή ουσία του εξομοιωθέντος προϊόντος,
ii) το βούτυρο που ανταποκρίνεται στον ορισμό του προϊόντος οδηγού της ομάδας 6 που περιλαμβάνεται στο παράρτημα του κανονισμού (ΕΟΚ) αριθ. 2915/79, όσον αφορά την περιεκτικότητα σε λιπαρές ύλες γάλακτος του εξομοιωθέντος προϊόντος-
ζ) όσον αφορά τα σιρόπια ζαχαρότευτλου και ζαχαροκάλαμου του παραρτήματος Α, λαμβάνονται υπόψη:
i) η περιεκτικότητα σε σακχαρόζη [περιλαμβανομένου του ιμβερτοποιημένου (ανάστροφου) σάκχαρου υπολογισμένου σε σακχαρόζη] του εξεταζόμενου σιροπιού, όταν η καθαρότητά του είναι ίση ή ανώτερη του 98 %,
ii) η περιεκτικότητας του εξεταζόμενου σιροπιού σε σάκχαρο το οποίο μπορεί να εκχυλισθεί, όταν η καθαρότητά του είναι ίση ή ανώτερη του 85 %, αλλά κατώτερη του 98 %.
Η καθαρότητα και η περιεκτικότητα των εξεταζόμενων σιροπιών σε σάκχαρο το οποίο μπορεί να εκχυλισθεί διαπιστώνεται σύμφωνα με το άρθρο 1 παράγραφος 5 πρώτο και δεύτερο εδάφιο του κανονισμού (ΕΟΚ) αριθ. 1443/82 της Επιτροπής (22).
Άρθρο 2
Το ποσό της επιστροφής που χορηγείται για τη ποσότητα, η οποία προσδιορίζεται σύμφωνα με τις διατάξεις του άρθρου 3, για κάθε ένα από τα προϊόντα βάσεως που εξάγονται υπό τη μορφή ίδιων εμπορευμάτων, προκύπτει από τον πολλαπλασιασμό της εν λόγω ποσότητας με το ποσοστό της σχετικής επιστροφής για το εξεταζόμενο προϊόν βάσεως το οποίο υπλογίζεται ανά μονάδα βάρους, κατ' εφαρμογή του άρθρου 4.
Ωστόσο, όσον αφορά τα μείγματα D-γλυκιτόλης (σορβιτόλης) των κωδικών ΣΟ 2905 44 και 3823 60, εφόσον ο ενδιαφερόμενος δεν αναφέρει στη δήλωση που προβλέπεται στο άρθρο 7 παράγραφος 1 τα χαρακτηριστικά που πορβλέπονται στην παράγραφο 3 τέταρτη περίπτωση του εν λόγω άρθρου ή όταν δεν υποβάλλει ικανοποιητικά δικαιολογητικά προς υποστήριξη της δηλώσεώς του, το ποσοστό επιστροφής που εφαρμόζεται για τα μείγματα αυτά είναι που ισχύει για το σχετικό προϊόν βάσεως στο οποίο εφαρμόζεται το χαμηλότερο ποσοστό επιστροφής.
Είναι δυνατόν να εφαρμόζονται, όταν, σύμφωνα με τις διατάξεις του άρθρου 4 παράγραφος 3, διαφορετικά ποσοστά επιστροφής για το ίδιο προϊόν βάσης, πρέπει να υπολογίζεται ειδικό ποσό για καθεμία από τις ποσότητες αυτού του προϊόντος βάσεως, στις οποίες εφαρμόζονται διαφορετικό ποσοστό επιστροφής.
Όταν πρόκειται για εμπόρευμα που έχει χρησιμοποιηθεί για την παρασκευή εξαγόμενου εμπορεύματος, το ποσοστό επιστροφής το οποίο λαμβάνεται υπόψη για τον υπολογισμό του ποσού που αντιστοιχεί σε κάθε ένα από τα προϊόντα βάσεως, στα προϊόντα που προέρχονται από την μεταποίησή τους ή στα προϊόντα που εξομοιώνονται με μία από τις κατηγορίες αυτές κατά τις διατάξεις του άρθρου 1 παράγραφος 2, τα οποία χρησιμοποιούνται για την παρασκευή του εξαγόμενου εμπορεύματος, είναι το ποσοστό που εφαρμόζεται σε περίπτωση εξαγωγής του αρχικού εμπορεύματος ως έχει.
Άρθρο 3
1. Όσον αφορά τα εμπορεύματα που απαριθμούνται στο παράρτημα Β, εκτός εάν υπάρχει αναφορά στο παράρτημα Γ της περιπτώσεως ή εφαρμόζεται το άρθρο 7 παράγραφος 2 δεύτερο εδάφιο, η ποσότητα καθενός από τα προιϊόντα βάσεως που λαμβάνονται υπόψη για τον κανονισμό του ποσού επιστροφής καθορίζεται ως εξής:
α) σε περίπτωση χρησιμοποιήσεως προϊόντος βάσεως ή εξομοιούμενου προϊόντος ως έχει, η ποσότητα αυτή είναι εκείνη που πράγματι χρησιμοποιείται για την παρασκευή του εξαγόμενου εμπορεύματος, λαμβανομένων υπόψη των ακόλουθων συντελεστών μετατροπής:
- σε 100 χιλιόγραμμα ορού γάλακτος "σε υγρή κατάσταση" που εξομοιούται με το προϊόν οδηγό της ομάδας αριθ. 1. δυνάμει του άρθρου 1 παράγραφος 2 στοιχείο β) αντιστοιχούν 6,06 χιλιόγραμμα του εν λόγω προϊόντος οδηγού,
- σε 100 χιλιόγραμμα γαλακτοκομικών προϊόντων "σε υγρή κατάσταση" που εξουμοιούνται με το προϊόν οδηγό της ομάδας αριθ. 2 δυνάμει του άρθρου 1 παράγραφος 2 στοιχείο γ) αντιστοιχούν 9,1 χιλιόγραμμα του εν λόγω προϊόντος οδηγού,
- στο μη λιπαρό τμήμα 100 χιλιογράμμων γαλακτοκομικών προϊόντων που εξομοιούνται με τα προϊόντα οδηγό της ομάδας αριθ. 2 δυνάμει του άρθρου 1 παράγραφος 2 στοιχείο στ) αντιστοιχούν 1,01 χιλιόγραμμα του προϊόντος οδηγού της ομάδας αριθ. 2 για 1 % του βάρους σε ξηρή μη λιπαρή ύλη που περιέχεται στο εξεταζόμενο προϊόν,
- στο μη λιπαρό τμήμα 100 χιλιογράμμων τυριού αντιστοιχεί 0,8 χιλιόγραμμο του προϊόντος οδηγού αριθ. 2 δυνάμει του άρθρου 1 παράγραφος 2 στοιχείο στ) για 1 % σε βάρος ξηρής μη λιπαρής ύλης που περιέχεται στο τυρί,
- σε 100 χιλιόγραμμα ενός από τα γαλακτοκομικά προϊόντα που εξουμοιούνται με το προϊόν οδηγό της ομάδας αριθ. 3 δυνάμει του άρθρου 1 παράγραφος 2 στοιχείο δ) αντιστοιχούν 3,85 χιλιόγραμμα του εν λόγω προϊόντος οδηγού για 1 % σε βάρος λιπαρής ύλης που προέρχεται από το γάλα στο εν λόγω γαλακτοκομικό προϊόν,
- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6 δυνάμει του άρθρου 1 παράγραφος 2 στοιχείο ε) αντιστοιχεί 1,22 χιλιόγραμμα του εν λόγω προϊόντος οδηγού για 1 % σε βάρος λιπαρής ύλης γάλακτος που περιέχεται στο εν λόγω γαλακτοκομικό προϊόν,
- στο λιπαρό τμήμα 100 χιλιογράμμων ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6, δυνάμει του άρθρου 1 παράγραφος 2 στοιχείο στ) αντιστοιχεί 1,22 χιλιόγραμμα του εν λόγω προϊόντος οδηγού για 1 % σε βάρος λιπαρής ύλης γάλακτος στο εν λόγω γαλακτοκομικό προϊόν,
- στο λιπαρό τμήμα 100 χιλιογράμμων τυριού αντιστοιχούν 0,80 χιλιόγραμμα του εν λόγω προϊόντος οδηγού της ομάδας αριθ. 6 δυνάμει του άρθρου 1 παράγραφος 2 στοιχείο στ) για 1 % κατά βάρος λιπαρής ύλης γάλακτος που περιέχεται στο τυρί-
β) σε περίπτωση χρησιμοποιήσεως προϊόντος υπαγόμενου στο παράρτημα ΙΙ της συνθήκης, το οποίο:
- είτε προέρχεται από τη μεταποίηση προϊόντος βάσεως ή προϊόντος που εξομοιώνεται με αυτό το προϊόν βάσεως,
- είτε εξομοιώνεται με προϊόν το οποίο προέρχεται από τη μεταποίηση προϊόντος βάσεως,
- είτε προέρχεται από τη μεταποίηση προϊόντος που εξομοιώνεται με προϊόν που προέρχεται από τη μεταποίηση προϊόντος βάσεως,
αυτή η ποσότητα είναι η πράγματι χρησιμοποιούμενη για την παρασκευή του εξαγόμενου εμπορεύματος, η οποία μετατρέπεται σε ποσότητα προϊόντος βάσεως με την εφαρμογή, κατά περίπτωση, των ειδικών κανόνων υπολογισμού, των σχέσεων ισοδυναμίας ή των συντελεστών που έχουν καθοριστεί για το προσδιορισμό των εισφορών που εφαρμόζονται κατά την εισαγωγή των εν λόγω προϊόντων.
Ωστόσο, όσον αφορά την αλκοόλη σιτηρών που περιέχεται σε οινοπνευματώδη ποτά του κωδικού ΣΟ 2208, η ποσότητα αυτή ανέρχεται σε 3,4 χιλιόγραμμα κριθής ανά % vol αλκοόλης που προέρχεται από σιτηρά ανά εκατόλιτρο εξαγόμενου οινοπνευματώδους ποτού-
γ) σε περίπτωση χρησιμοποίησης:
- είτε προϊόντος μη υπαγόμενου στο παράρτημα ΙΙ της συνθήκης, το οποίο προέρχεται από τη μεταποίηση προϊόντος που αναφέρεται στα στοιχεία α) ή β),
- είτε προϊόντος το οποίο προκύπτει από την ανάμειξη ή/και τη μεταποίηση πολλών προϊόντων που αναφέρονται στα στοιχεία α) ή/και β) των προϊόντων που αναφέρονται στη πρώτη περίπτωση,
η ποσότητα αυτή, η οποία καθορίζεται βάσει της ποσότητας του εν λόγω προϊόντος που πράγματι χρησιμοποιήθηκε για την παρασκευή του εξαγόμενου εμπορεύματος, είναι ίση, για κάθε ένα από τα εν λόγω προϊόντα και με την επιφύλαξη της παραγράφου 3, με τη ποσότητα που έχει αναγνωρισθεί από τις αρμόδιες αρχές σύμφωνα με το άρθρο 7 παράγραφος 1. Για τον υπολογισμό της ποσότητας αυτής εφαρμόζονται, κατά περίπτωση, οι συντελεστές μετατροπής που προβλέπονται στο στοιχείο α), καθώς και οι ιδιαίτεροι κανόνες υπολογισμού, οι σχέσεις ισοδυναμίας ή οι συντελεστές που προβλέπονται στο στοιχείο β).
Εντούτοις, όσον αφορά τα οινοπνευματώδη ποτά με βάση σιτηρά που περιέχονται στα οινοπνευματώδη προϊόντα του κωδικού ΣΟ 2208, η ποσότητα αυτή ανέρχεται σε 3,4 χιλιόγραμμα κριθής ανά % vol αλκοόλης που προέρχεται από σιτηρά ανά εκατόλιτρο εξαγόμενου οινοπνευματώδους ποτού.
2. Για την εφαρμογή της παραγράφου 1, θεωρούνται ότι πράγματι χρησιμοποιήθηκαν τα προϊόντα που έχουν χρησιμοποιηθεί ως έχουν κατά τη παρασκευή του εξαγόμενου εμπορεύματος. Εφόσον, κατά τη διάρκεια μιας από τις φάσεις παρασκευής αυτού του εμπορεύματος, το ίδιο το προϊόν βάσεως μεταποιείται σε άλλο περισσότερο επεξεργασμένο προϊόν βάσεως που χρησιμοποιείται σε μεταγενέστερη φάση, μόνο το δεύτερο προϊόν βάσεως θεωρείται ότι έχει πράγματι χρησιμοποιηθεί.
Οι ποσότητες των προϊόντων που έχουν στην πραγματικότητα χρησιμοποιηθεί κατά την έννοια του πρώτου εδαφίου, πρέπει να καθορίζονται για κάθε εξαγόμενο εμπόρευμα.
Σε περίπτωση εξαγωγών που διενεργούνται σε τακτική βάση και αφορούν εμπορεύματα τα οποία παρασκευάζονται από συγκεκριμένη επιχείρηση με σαφώς καθορισμένες τεχνικές και έχουν σταθερά χαρακτηριστικά και ποιότητα, οι ποσότητες αυτές είναι δυνατόν, κατόπιν συμφωνίας των αρμοδίων αρχών, να καθορίζονται είτε βάσει του τύπου παρασκευής των εν λόγω εμπορευμάτων, είτε βάσει του μέσου όρου των ποσοτήτων των προϊόντων που χρησιμοποιήθηκαν κατά την διάρκεια ορισμένης περιόδου για την παρασκευή δεδομένης ποσότητας των εμπορευμάτων αυτών. Οι ποσότητες των προϊόντων καθορίζονται κατ' αυτό το τρόπο λαμβάνονται υπόψη μέχρις ότου οι συνθήκες παρασκευής των εν λόγω προϊόντων.
Για τον καθορισμό των ποσοτήτων που έχουν στην πραγματικότητα χρησιμοποιηθεί πρέπει να λαμβάνονται υπόψη οι διατάξεις του κανονισμού (ΕΟΚ) αριθ. 3615/92 της Επιτροπής (23).
3. Όσον αφορά τα εμπορεύματα που απαριθμούνται στο παράρτημα Γ, η ποσότητα του προϊόντος βάσεως που πρέπει να λαμβάνεται υπόψη για τον υπολογισμό του ποσοστού επιστροφής είναι εκείνη που καθορίζεται στο εν λόγω παράρτημα για κάθε ένα από τα εμπορεύματα αυτά.
Εντούτοις,
α) στην περίπτωση των νωπών ζυμαρικών, οι ποσότητες των προϊόντων βάσεως που αναφέρονται στο παράρτημα Γ πρέπει να μετατρέπονται σε ισοδύναμη ποσότητα ξηρών ζυμαρικών με τον πολλαπλασιασμό των ποσοτήτων αυτών με το ποσοστό του ξηρού εκχυλίσματος των ζυμαρικών και με τη διαίρεση του με το 88-
β) εφόσον τα ενεχόμενα εμπορεύματα έχουν παρασκευαστεί εν μέρρει με τη χρήση προϊόντων που υπάγονται στο καθεστώς της τελειοποίησης προς επανεξαγωγή και εν μέρει με τη χρήση προϊόντων που πληρούν τους όρους που προβλέπονται στο άρθρο 9 παράγραφος 2 της συνθήκης, η ποσότητα του προϊόντος βάσεως που πρέπει να ληφθεί υπόψη για τον υπολογισμό της επιστροφής που χορηγείται στη τελευταία αυτή κατηγορία προϊόντων προσδιορίζεται σύμφωνα με τις παραγράφους 1 και 2.
Άρθρο 4
1. Το ποσοστό της επιστροφής καθορίζεται για κάθε μήνα ανά 100 χιλιόγραμμα προϊόντον βάσεως, υπό τους όρους που προσδιορίζονται στο άρθρο 13 παράγραφος 2 του κανονισμού (ΕΟΚ) αριθ. 1766/92 και στα αντίστοιχα άρθρα των άλλων κανονισμών που αναφέρονται στο άρθρο 1 παράγραφος 1.
Το εν λόγω ποσοστό είναι δυνατόν να τροποποιηθεί υπό τους όρους που καθορίζονται στο άρθρο 13 παράγραφος 2 του κανονισμού (ΕΟΚ) αριθ. 1766/92 και στα αντίστοιχα άρθρα των άλλων κανονισμών που αναφέρονται στο άρθρο 1 παράγραφος 1.
Εντούτοις, το ποσοστό επιστροφής που εφαρμόζεται για τα αυγά με κέλυφος των πουλερικών ορνιθώνος, νωπά ή διατηρημένα, καθώς επίσης και για τα αυγά χωρίς κέλυφος και τους κρόκους των αυγών που είναι κατάλληλοι για τη διατροφή, νωπά, αποξηραμένα ή με άλλο τρόπο διατηρημένα, χωρίς ζάχαρη, καθορίζεται για χρονικό διάστημα ίδιο με εκείνο που λαμβάνεται υπόψη για τον καθορισμό των επιστροφών που εφαρμόζονται στα εν λόγω προϊόντα εξαγόμενα ως έχουν.
2. Το ποσοστό επιστροφής προσδιορίζεται λαμβάνοντας ιδίως υπόψη:
α) το μέσο κόστος εφοδιασμού σε προϊόντα βάσεως των μεταποιητικών βιομηχανιών στην αγορά της Κοινότητας και, τις τιμές της διεθνούς αγοράς-
β) το επίπεδο των επιστροφών που εφαρμόζονται κατά την εξαγωγή των μεταποιημένων γεωργικών προϊόντων που υπάγονται στο παράρτημα ΙΙ της συνθήκης, τα οποία παρασκευάζονται υπό παρεμφερείς συνθήκες-
γ) την ανάγκη εξασφαλίσεως των ίδιων συνθηκών ανταγωνισμού μεταξύ των βιομηχανιών οι οποίες χρησιμοποιούν κοινοτικά προϊόντα και των βιομηχανιών που χρησιμοποιούν άλλα προϊόντα τα οποία υπόκεινται στο καθεστώς της τελειοποιήσεως προς επανεξαγωγή.
3. Για το καθορισμό του ποσοστού επιστροφής λαμβάνονται υπόψη, κατά περίπτωση, οι επιστροφές στη παραγωγή, οι ενισχύσεις ή τα άλλα μέτρα ισοδύναμου αποτελέσματος που εφαρμόζονται σε όλα τα κράτη μέλη, σύμφωνα με τις διατάξεις του κανονισμού περί κοινής οργανώσεως αγοράς στον εν λόγω τομέα, για τα προϊόντα βάσεως ή τα εξομοιούμενα προϊόντα.
4. Όσον αφορά τα σιτηρά, δεν χορηγείται επιστροφή για τα προϊόντα που χρησιμοποιούνται στη παρασκευή αλκοόλης η οποία περιέχεται στα οινοπνευματώδη ποτά που αναφέρονται στο παράρτημα Β στον κωδικό ΣΟ 2208.
5. α) Για τα εμπορεύματα που περιλαμβάνονται στο παράρτημα Ι του κανονισμού (ΕΟΚ) αριθ. 1722/93, όσον αφορά τα ποσοστά επιστροφής που εφαρμόζονται στα προϊόντα του τομέα των σιτηρών και του ρυζιού, καθώς και για τα εμπορεύματα που περιλαμβάνονται στο παράρτημα του κανονισμού (ΕΟΚ) αριθ. 1010/86, όσον αφορά τα ποσοστά επιστροφής που εφαρμόζονται στα προϊόντα του τομέα της ζάχαρης, τα ποσοστά που καθορίζονται σύμφωνα με τη παράγραφο 1 εφαρμόζονται εφόσον, κατά τη παραλαβή της δηλώσεως εξαγωγής και προς υποστήριξη της αιτήσεως πληρωμής της επιστροφής κατά την εξαγωγή, προσκομισθεί απόδειξη ότι, για τα προϊόντα βάσεως που χρησιμοποιήθηκαν κατά την παρασκευή των προς εξαγωγή εμπορευμάτων αυτών, δεν έχει και δεν πρόκειται να ζητηθεί το δικαίωμα χορήγησης επιστροφής στη παραγωγή που προβλέπεται από τους εν λόγω κανονισμούς.
Η απόδειξη που αναφέρεται στο πρώτο εδάφιο συνίσταται στη προσκόμιση εκ μέρους του εξαγωγέως του μεταποιητή του εν λόγω προϊόντος βάσεως η οποία βεβαιώνει ότι για το τελευτάιο αυτό προϊόν έχει και δεν πρόκειται να ζητηθεί η άσκηση του δικαιώματος της επιστροφής στη παραγωγή που προβλέπεται από τον κανονισμό (ΕΟΚ) αριθ. 1722/93 ή από τον κανονισμό (ΕΟΚ) αριθ. 1010/86.
Η δήλωση που αναφέρεται στο δεύτερο εδάφιο ελέγχεται σύμφωνα με τις διατάξεις του άρθρου 7 παράργαφος 1-
β) Εφόσον δεν προσκομισθεί η απόδειξη που αναφέρεται στο στοιχείο α) το ποσοστό της επιστροφής κατά την εξαγωγή:
i) το οποίο ισχύει την ημέρα αποδοχής της δηλώσεως εξαγωγής του εμπορεύματος ή την ημερομηνία που αναφέρεται στο άρθρο 26 παράργαφος 2 του κανονισμού (ΕΟΚ) αριθ. 3665/87, αν δεν υπήρξε προκαθορισμός του ποσοστού αυτού,
ii) που αποτελεί αντικείμενο προκαθορισμού,
μειώνεται κατά το ποσό της επιστροφής στη παραγωγή που εφαρμόζεται βάσει του κανονισμού (ΕΟΚ) αριθ. 1722/93 ή του κανονισμού (ΕΟΚ) αριθ. 1010/86, ανάλογα με τη περίπτωση, στο προϊόν βάσεως που χρησιμοποιήθηκε είτε την ημέρα αποδοχής δηλώσεως εξαγωγής του εμπορεύματος είτε την ημέρα που αναφέρεται στο άρθρο 26 παράγραφος 2 του κανονισμού (ΕΟΚ) αριθ. 3665/87, σε περίπτωση θέσεως των προϊόντων στο καθεστώς πληρωμής εκ των προτέρων της επιστροφής κατά την εξαγωγή.
6. α) Η επιστροφή σχετικά με τα άμυλα κάθε είδους του κωδικού ΣΟ 1108 ή τα προϊόντα που υπάγονται στο παράρτημα Α του κανονισμού (ΕΟΚ) αριθ. 1766/92, τα οποία προέρχονται από την μεταποίηση αυτών των αμύλων κάθε είδους, χορηγείται μόνον κατόπιν προσκομίσεως δηλώσεως του προμηθευτή των προϊόντων αυτών, με την οποία να βεβαιώνεται ότι τα προϊόντα αυτά παρασκευάστηκαν απευθείας από σιτηρά, γεώμηλα ή ρύζι, με εξαίρεση κάθε χρησιμοποίηση υποπροϊόντων τα οποία προέκυψαν κατά τη παρασκευή άλλων γεωργικών προϊόντων ή εμπορευμάτων.
Η δήλωση που αναφέρεται στο πρώτο εδάφιο μπορεί να ισχύει, μέχρι την ανάκλησή της, για κάθε προμήθεια που προέρχεται από τον ίδιο παραγωγό, και ελέγχεται σύμφωνα με τις διατάξεις του άρθρου 7 παράγραφος 1-
β) εάν η περιεκτικότητα σε ξηρό εκχύλισμα του αμύλου γεωμήλων που εξομοιώνεται με το άμυλο αραβοσίτου βάσει του άρθρου 1 παράγραφος 2 στοιχείο α), είναι ίση ή ανώτερη από 80 %, το ποσοστό της επιστροφής είναι εκείνο το οποίο καθορίζεται σύμφωνα με τη παράγραφο 1- εάν η περιεκτικότητα σε ξηρό εκχύλισμα είναι κατώτερη του 80 %, το ποσοστό είναι ίσο προς το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό του ξηρού εκχυλίσματος και διαιρούμενο με το 80.
Για όλα τα άμυλα κάθε είδους, εάν η περιεκτικότητα σε ξηρό εκχύλισμα είναι ίση ή ανώτερη από 87 %, το ποσοστό επιστροφής που εφαρμόζεται είναι εκείνο που καθορίζεται σύμφωνα με την παράγραφο 1- εάν η περιεκτικότητα σε ξηρό εκχύλισμα είναι κατώτερη του 87 %, το ποσοστό που εφαρμόζεται είναι ίσο με το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό σε ξηρό εκχύλισμα και διαιρούμενο με το 87.
Εάν η περιεκτικότητα σε ξηρό εκχύλισμα των σιροπιών γλυκόζης ή μαλτοδεξτρίνης των κωδικών ΣΟ 1702 30 59, 1702 90 50 ή 2106 90 55 είναι ίση ή ανώτερη από 78 %, το ποσοστό επιστροφής είναι εκείνο που καθορίζεται σύμφωνα με την παράγραφο 1, εάν η περιεκτικότητα σε ξηρό εκχύλισμα των σιροπιών αυτών είναι κατώτερη του 78 %, το ποσοστό που εφαρμόζεται είναι ίσο με το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό του ξηρού εκχυλίσματος και διαιρούμενο με το 78-
γ) για την εφαρμογή του στοιχείου β), η περιεκτικότητα σε ξηρή ύλη των αμύλων κάθε είδους καθορίζεται σύμφωνα με τη μέθοδο που προβλέπεται στο παράρτημα ΙΙ του κανονισμού (ΕΟΚ) αριθ. 1908/84 της Επιτροπής (24).
Η περιεκτικότητα σε ξηρό εκχύλισμα των σιροπιών γλυκόζης ή μαλτοδεξτρίνης προσδιορίζεται σύμφωνα με τη μέθοδο 2 που προβλέπεται στο παράρτημα ΙΙ της οδηγίας 79/796/ΕΟΚ του Συμβουλίου (25) ή με οιαδήποτε άλλη μέθοδο ανάλυσης που παρέχει τουλάχιστον τις ίδιες εγγυήσεις-
δ) κατά τη δήλωση που προβλέπεται στο άρθρο 7 παράγραφος 1, ο ενδιαφερόμενος υποχρεούται να δηλώσει την περιεκτικότητα σε ξηρό εκχύλισμα των αμύλων κάθε είδους ή των σιροπιών γλυκόζης ή μαλτοδεξτρίνης που χρησιμοποιήθηκαν.
7. Εφόσον η κατάσταση στο διεθνές εμπόριο για τις καζεΐνες του κωδικού ΣΟ 3501 10, τα καζεϊνικά άλατα του κωδικού ΣΟ 3501 90 90 ή της αυγοαλβουμίνης του κωδικού ΣΟ 3502 10 ή όταν οι ειδικές απαιτήσεις ορισμένων αγορών το καθιστούν αναγκαίο για τα εμπορεύματα αυτά, η επιστροφή μπορεί να διαφοροποιηθεί ανάλογα με τον προορισμό.
8. Η επιστροφή μπορεί να διαφοροποιηθεί για τα εμπορεύματα των κωδικών ΣΟ 1902 11, 1902 19 και 1902 40 10 ανάλογα με το προορισμό τους.
Άρθρο 5
1. Το ποσοστό επιστροφής είναι εκείνο το οποίο ισχύει την ημέρα εξαγωγής των εμπορευμάτων.
2. Ωστόσο, το καθεστώς προκαθορισμού του ποσοστού επιστροφής εφαρμόζεται για τα προϊόντα βάσεως εκτός των προϊόντων των κωδικών ΣΟ 0407 00 30 και ex 0408 και εξαιρουμένων των προϊόντων βάσεως του κωδικού ΣΟ 0407 00 30 τα οποία εξάγονται υπό μορφή αυγοαλβουμίνης στον κωδικό ΣΟ 3502 10.
Σε περίπτωση εφαρμογής του καθεστώτος του προκαθορισμού του ποσοστού επιστροφής, το οποίο προϋποθέτει αίτηση εκ μέρους του ενδιαφερομένου υποβαλλόμενη συγχρόνως με την αίτηση χορηγήσεως πιστοποιητικού και πριν από τις 13.00 (ώρα Βρυξελλών), το ποσοστό που ισχύει την ημέρα υποβολής της αιτήσεως χορηγήσεως του πιστοποιητικού που αναφέρεται στο άρθρο 6, εφαρμόζεται στις εξαγωγές που πραγματοποιούνται κατά τη διάρκεια ισχύος του πιστοποιητικού αυτού.
Το πιστοποιητικό της επιστροφής, που προσδιορίζεται υπό τους όρους του δεύτερου εδαφίου προσαρμόζεται σύμφωνα με τους ίδιους κανόνες που ισχύουν για τον προκαθορισμό των επιστροφών για τα προϊόντα βάσεως που εξάγονται ως έχουν.
Ο διορθωτικός συντελεστής που εφαρμόζεται στα ποσοστά επιστροφής, τα οποία προκαθορίζονται για την εξαγωγή προϊόντος βάσεως υπό μορφή εμπορεύματος που δεν περιλαμβάνεται στο παράρτημα ΙΙ της συνθήκης, είναι δυνατόν να καθορισθεί ή να τροποποιηθεί υπό τους όρους του άρθρου 13 παράγραφος 4 δεύτερο εδάφιο του κανονισμού (ΕΟΚ) αριθ. 1766/92 ή του άρθρου 17 παράγραφος 4 δεύτερο εδάφιο του κανονισμού (ΕΟΚ) αριθ. 1418/76.
Εφόσον, κατά τη διάρκεια ισχύος του πιστοποιητικού που αναφέρεται στο άρθρο 6, λαμβάνονται μέτρα είτε για να διατεθεί σε παρασκευαστές ορισμένων εμπορευμάτων προϊόν βάσεως με μειωμένη τιμή, είτε για να απλοποιηθούν ή να καταργηθούν οι ισχύουσες σχετικές διατάξεις, το ποσοστό της προκαθορισμένης επιστροφής προσαρμόζεται συναρτήσει της κατώτερης τιμής του σχετικού προϊόντος βάσεως που εφαρμόζεται από την ημέρα υποβολής της αιτήσεως χορηγήσεως πιστοποιητικού μέχρι την ημέρα εξαγωγής. Εντούτοις, όταν ο αιτών αποδείξει ότι αγόρασε το εν λόγω προϊόν βάσεως σε τιμή που τεκμηριώνει υψηλότερη επιστροφή, το ποσοστό της προκαθορισμένης επιστροφής προσαρμόζεται βάσει αυτής της τελευταίας τιμής, εκτός εάν η τιμή αυτή αντιστοιχεί στην τιμή συναρτήσει της οποίας υπολογίστηκε το ποσοστό της προκαθορισμένης επιστροφής, οπότε και εφαρμόζεται το τελευταίο αυτό ποσοστό επιστροφής.
3. Εφόσον από την εξέταση της κατάστασης στην αγορά διαπιστωθεί η ύπαρξη δυσχερειών οφειλομένων στην εφαρμογή των διατάξεων σχετικά με τον προκαθορισμό ή εάν υπάρχει κίνδυνος να προκύψουν τέτοιες δυσχέρειες, είναι δυνατόν να αποφασισθεί, σύμφωνα με τη διαδικασία του άρθρου 30 του κανονισμού (ΕΟΚ) αριθ. 804/68 και των αντίστοιχων άρθρων των άλλων κανονισμών που αναφέρονται στο άρθρο 1 του παρόντος κανονισμού, η αναστολή της ισχύος των διατάξεων αυτών για το απολύτως αναγκαίο χρονικό διάστημα.
Σε άκρως επείγουσες περιπτώσεις, η Επιτροπή μπορεί να αποφασίσει, μετά από εξέταση της καταστάσεως, βάσει όλων των στοιχείων που έχει στη διάθεσή της, να αναστείλει τον προκαθορισμό επί τρεις εργάσιμες ημέρες κατ' ανώτατο όριο.
Οι αιτήσεις χορηγήσεως πιστοποιητικού, οι οποίες συνοδεύονται από αιτήσεις προκαθορισμού και υποβάλλονται κατά την περίοδο της αναστολής, δεν γίνονται δεκτές.
Άρθρο 6
Η χορήγηση επιστροφής βάσει του καθεστώτος προκαθορισμού που προβλέπεται στο άρθρο 5 παράγραφος 2 προϋποθέτει την προσκόμιση πιστοποιητικού προκαθορισμού, το οποίο έχει καταρτιστεί σύμφωνα με τον κανονισμό (ΕΚ) αριθ. 1223/94 της Επιτροπής (26) ισχύει σε όλη τη Κοινότητα και χορηγείται από τα κράτη μέλη σε κάθε ενδιαφερόμενο κατόπιν αιτήσεώς του, ανεξαρτήτως του τόπου εγκαταστάσεώς του στην Κοινότητα.
Άρθρο 7
1. Εφαρμόζονται οι διατάξεις του κανονισμού (ΕΟΚ) αριθ. 3665/87. Εξάλλου, κατά την εξαγωγή εμπορευμάτων, ο ενδιαφερόμενος υποχρεούται να δηλώσει τις ποσότητες των προϊόντων βάσεως, των προϊόντων που προέρχονται από τη μεταποίησή τους ή των προϊόντων τα οποία εξομοιώνονται σε μία από τις δύο αυτές κατηγορίες σύμφωνα με τις διατάξεις του άρθρου 1 παράγραφος 2 τα οποία έχουν πράγματι χρησιμοποιηθεί κατά την έννοια του άρθρου 3 παράγραφος 2 για την παρασκευή των εν λόγω εμπορευμάτων για τα οποία πρόκειται να ζητηθεί χορήγηση επιστροφής, ή να αναφέρεται στη σύνθεσή τους αυτή εάν έχει προσδιοριστεί κατ' εφαρμογή του άρθρου 3 παράγραφος 2 τέταρτο εδάφιο.
Εφόσον πρόκειται για εμπόρευμα που έχει χρησιμοποιηθεί για την παρασκευή εμπορευμάτων προς εξαγωγή, η δήλωση του ενδιαφερομένου πρέπει να περιλαμβάνει, αφενός, τη ποσότητα των εμπορευμάτων που έχουν χρησιμοποιηθεί και, αφετέρου, τη φύση και τη ποσότητα καθενός από τα προϊόντα βάσεως, τα προϊόντα που προέρχονται από τη μεταποίησή τους ή τα προϊόντα τα οποία εξομοιώνονται με μία από τις δύο αυτές κατηγορίες σύμφωνα με τις διατάξεις του άρθρου 1 παράγραφος 2, από τα οποία έρχονται τα εν λόγω εμπορεύματα.
Ο ενδιαφερόμενος πρέπει να προσκομίσει στις αρμόδιες αρχές, προς υποστήριξη της δηλώσεώς του, όλα τα έγγραφα και τις πληροφορίες που οι εν λόγω αρχές θεωρούν απαραίτητες.
Οι αρμόδιες αρχές χρησιμοποιούν κάθε πρόσφορο τρόπο ελέγχου προκειμένου να εξακριβώσουν το ακριβές της δηλώσεως η οποία τους υπεβλήθη.
Κατόπιν αιτήσεως των αρμοδίων αρχών του κράτους μέλους στο έδαφος στου οποίου διεξάγονται οι τελωνειακές διατυπώσεις εξαγωγής, οι αρμόδιες αρχές των άλλων κρατών μελών γνωστοποιούν σ' αυτές απευθείας όλες τις πληροφορίες που έχουν στη διάθεσή τους προκειμένου να ελεγχθεί η δήλωση του ενδιαφερομένου.
2. Εφόσον ο ενδιαφερόμενος δεν καταρτίσει τη δήλωση που αναφέρεται στη παράγραφο 1 ή δεν υποβάλει ικανοποιητικά στοιχεί προς υποστήριξη της δηλώσεώς του, δεν μπορεί να χορηγήσει σ' αυτόν επιστροφή.
Ωστόσο, εάν ο ενδιαφερόμενος προσκομίσει στις αρμόδιες αρχές ικανοποιητικές αποδείξεις ως προς το ότι δεν διαθέτει και δεν μπορεί να παράσχει τις απαιτούμενες πληροφορίες όσον αφορά τις συνθήκες παρασκευής του προς εξαγωγή εμπορεύματος, και εάν το εμπόρευμα αυτό περιλαμβάνεται στη στήλη 2 του παραρτήματος Δ, χορηγείται στον ενδιαφερόμενο, μετά από ρητή αίτησή του, επιστροφή, για τον υπολογισμό της οποίας η φύση και η ποσότητα των προϊόντων βάσεως που πρέπει να ληφθούν υπόψη καθορίζονται συναρτήσει των στοιχείων που προέρχονται από την ανάλυση του προς εξαγωγή εμπορεύματος και σύμφωνα με το πίνακα αντιστοιχίας του παραρτήματος Δ. Η αρμόδια αρχή καθορίζει τους όρους σύμφωνα με τους οποίους πρέπει να διενεργηθεί η ανάλυση.
Ο ενδιαφερόμενος επιβαρύνεται με τα έξοδα της εν λόγω αναλύσεως.
Εάν το εξαγόμενο εμπόρευμα υπάγεται στο άρθρο 4 παράγραφοι 1, 2 ή 3 του κανονισμού (ΕΟΚ) αριθ. 570/88, το ποσοστό της επιστροφής για τα γαλακτοκομικά προϊόντα είναι εκείνο το οποίο προκύπτει από τη χρησιμοποίηση γαλακτοκομικών προϊόντων σε μειωμένη τιμή, εκτός εάν ο εξαγωγέας προσκομίσει απόδειξη η οποία βεβαιώνει ότι το εμπόρευμα δεν περιέχει γαλακτοκομικά προϊόντα σε μειωμένη τιμή.
3. Οι παράγραφοι 1 και 2 δεν εφαρμόζονται στα προϊόντα που εξάγονται υπό μορφή εμπορευμάτων που περιλαμβάνονται στο παράρτημα Γ, εκτός όσον αφορά:
- τις ποσότητες των προϊόντων που προβλέπονται στη παράγραφο 1 πρώτο εδάφιο, που εξάγονται υπό μορφή εμπορευμάτων, τα οποία παράγονται, εν μέρει, από προϊόντα που υπόκεινται στο καθεστώς τελειοποιήσεως προς εξαγωγή, σύμφωνα με τους όρους που καθορίζονται στο άρθρο 3 παράγραφος 3 στοιχείο β),
- τις ποσότητες αυγών ή προϊόντα αυγών που εξάγονται υπό μορφή ζυμαρικών του κωδικού ΣΟ 1902 11,
- την περιεκτικότητα σε ξηρό εκχύλισμα των νωπών ζυμαρικών που αναφέρονται στο άρθρο 3 παράγραφος 3 στοιχείο α),
- τη φύση των προϊόντων βάσεως που έχουν πράγματι χρησιμοποιηθεί για την παρασκευή Δ-γλυκιτόλης (σορβιτόλης), των κωδικών ΣΟ 2905 44 και 3823 60, καθώς και, κατά περίπτωση, των αναλογιών Δ-γλυκιτόλης (σορβιτόλης) που προκύπτουν αντίστοιχα από τις αμυλώδεις ύλες και τη σακχαρόζη,
- τις ποσότητες λευκής ζάχαρης που χρησιμοποιούνται για παρασκευή πενικιλίνης του κωδικού ΣΟ 2941 10,
- τις ποσότητες καζεϊνών εξαγόμενων υπό μορφή εμπορευμάτων του κωδικού ΣΟ 3501 90 90.
4. Εφόσον διενεργείται ανάλυση εμπορεύματος, για την εφαρμογή των διατάξεων του παρόντος άρθρου, χρησιμοποιούνται οι μέθοδοι αναλύσεως που προβλέπονται στον κανονισμό (ΕΟΚ) αριθ. 4056/87 της Επιτροπής (27) ή, εάν δεν προβλέπονται, οι μέθοδοι που εφαρμόζονται για την κατάταξη στο κοινό δασμολόγιο ενός ομοειδούς εμπορεύματος που εισάγεται στην Κοινότητα.
5. Στο έγραφο πιστοποιήσεως της εξαγωγής αναφέρονται, αφενός, οι ποσότητες των εξαγόμενων εμπορευμάτων και, αφετέρου, οι ποσότητες των προϊόντων που προβλέπονται στην παράγραφο 1 πρώτο εδάφιο ή γίνεται μνεία της διαπιστωθείσας σύνθεσης κατ' εφαρμογή του άρθρου 3 παράγραφος 2 τρίτο εδάφιο. Εντούτοις, σε περίπτωση εφαρμογής των διατάξεων της παραγράφου 2 δεύτερο εδάφιο του παρόντος άρθρου, αντί της τελευταίας αυτής ενδείξεως αναφέρονται οι ποσότητες των προϊόντων βάσεως που περιλαμβάνονται στη στήλη 4 του παραρτήματος Δ και αντιστοιχούν στα αποτελέσματα της αναλύσεως του εξαγόμενου εμπορεύματος.
6. Για την εφαρμογή της παραγράφου 1, κάθε κράτος μέλος ενημερώνει την Επιτροπή ως προς τα μέτρα ελέγχου που εφαρμόζονται στο έδαφός του για τους διάφορους τύπους εξαγόμενων εμπορευμάτων. Η Επιτροπή πληροφορεί σχετικά τα άλλα κράτη μέλη.
Άρθρο 8
Η επιστροφή που αναφέρεται στο άρθρο 1 παράγραφος 1 δεν χορηγείται για τα εμπορεύματα τα οποία έχουν τεθεί σε ελεύθερη κυκλοφορία κατά την έννοια του άρθρου 10 παράγραφος 1 της συνθήκης και τα οποία επανεξάγονται.
Η επιστροφή δεν χορηγείται για τα εμπορεύματα αυτά ούτε εφόσον εάν εξάγονται μεταποιημένα ή ενσωματωμένα σε άλλο εμπόρευμα.
Άρθρο 9
Οι αναφορές στον κανονισμό (ΕΟΚ) αριθ. 3035/80 που καταργείται δυνάμει του κανονισμού (ΕΚ) αριθ. 776/94 πρέπει να θεωρούνται ως αναφορές στο παρόντα κανονισμό.
Άρθρο 10
Ο παρών κανονισμός αρχίζει να ισχύει την 1η Ιουνίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1994.

Labels: 3
1
17
6